《田假限疾不获还庄载想田园兼思亲友率成短韵…赠杜幽素》
唐代·李峤

游宦劳牵网，风尘久化衣。迹驰东苑路，望阻北岩扉。

及此承休东，聊将狎遁肥。十旬俄委疾，三径且殊归。

茂陵窅难即，灵台暂可依。疲痾旅城寺，延想属郊畿。

夕梦园林是，晨瞻邑里非。绿畴良已秽，清濠旷不追。

野花何处落，山月几秋辉。彼美符商政，优游绝汉机。

高情物累遣，逸气烟霞飞。乐道方无闷，怀贤独有违。

尊虚旧园酒，琴静故人徽。夏沼莲初发，秋田麦稍稀。

何当携手去，岁暮采芳菲。

作者简介：李峤(644～713) ，唐代诗人。字巨山。赵州赞皇（今属河北）人。李峤对唐代律诗和歌行的发展有一定的作用与影响。他前与王勃、杨炯相接，又和杜审言、崔融、苏味道并称“文章四友”。